ຍີ່ປຸ່ນ ຕົກລົງທີ່ຈະຫຼຸດ ການນຳເຂົ້ານໍ້າມັນ ຈາກອິຣ່ານ
ທ່ານອະຊູ​ມີກ່າວ​ວ່າ ຍີ່ປຸ່ນ​ໄດ້​ລົ​ດປະລິມາ​ນ ການ​ນຳ​ເຂົ້ານໍ້າມັນ​ຈາກ​ອິຣ່ານ ລົງ​ໄປ​ເທື່ອ​ລະ​ໜ້ອຍ​ແລ້ວ ​ໃນ​ໄລຍະ​ຫ້າປີຜ່ານມາ
ຍີ່ປຸ່ນສັນຍາວ່າ ຈະລົດປະລິມານນໍາເຂົ້ານໍ້າມັນຈາກອິຣ່ານ ເພື່ອສະໜັບສະໜຸນການລົງ ໂທດຂອງສະຫະລັດທີ່ແນເປົ້າໝາຍເພື່ອກົດດັນໃຫ້ອິຣ່ານຍຸຕິໂຄງການນີວເຄລຍທີ່ເປັນ ຫົວຂໍ້ຂັດແຍ້ງກັນນັ້ນ ທ່ານ Jun Azumi (ຈຸນ ອະຊູມີ) ລັດຖະມົນຕີການເງິນຂອງຍີ່ປຸ່ນ ກ່າວເມື່ອວັນພະຫັດ ມື້ນີ້ວ່າຍີ່ປຸ່ນທີ່ກາງຕໍ່ນໍ້າມັນຈາກອິຣ່ານໃນປະລິມານ 10 ເປີເຊັນຂອງຕົນນັ້ນຈະເອົາບາດ ກ້າວທີ່ໜັກແໜ້ນເພື່ອຕັດຈໍານວນນໍ້າມັນທີ່ນໍາເຂົ້າຈາກອິຣ່ານ ໂດຍກ່າວຕື່ມວ່າ ຍີ່ປຸ່ນຕັ້ງ ໃຈທີ່ຈະລົດການນຳເຂົ້ານໍ້າມັນໃນປະລິມານ 10 ເປີເຊັນຈາກອິຣ່ານ ໃນລັກສະນະທີ່ວາງ ແຜນໄວ້ໃຫ້ໄວທີ່ສຸດເທົ່າທີ່ຈະໄວໄດ້ ທ່ານອະຊູມີກ່າວວ່າ ຍີ່ປຸ່ນໄດ້ລົດປະລິມານການນຳເຂົ້ານໍ້າມັນຈາກອິຣ່ານ ລົງໄປເທື່ອລະ ໜ້ອຍແລ້ວ ໃນໄລຍະຫ້າປີຜ່ານມາ ຊຶ່ງທ່ານ ອະຊູມີ ກ່າວ ອີກວ່າ ລັດຖະບານໂຕກຽວ ເຂົ້າໃຈດີເຖິງບັນຫານີວເຄລຍຂອງອິຣ່ານທີ່ໄດ້ສ້າງຄວາມເປັນຫ່ວງແກ່ນານາຊາດ ໂດຍ ກ່າວວ່າ ການພັດທະນາໃດໆກໍຕາມທາງດ້ານນີວເຄລຍນັ້ນເປັນສິ່ງທີ່ທົ່ວທັງໂລກຈະເມີນ ເສີຍບໍ່ໄດ້ ດັ່ງນັ້ນພວກເຮົາຈຶ່ງເຂົ້າໃຈດີໃນທ່າທີຂອງສະຫະລັດ ທ່ານ ອະຊູມີ ໄດ້ໃຫ້ຄວາມຄິດເຫັນດັ່ງກ່າວນີ້ ຫລັງຈາກໄດ້ພົບປະກັບທ່ານ Timothy Geithner ລັດຖະມົນຕີການເງິນສະຫະລັດ ທີ່ໄດ້ສະແດງຄວາມຍິນດີໃນທັນທີກ່ຽວກັບ ການເຄຶ່ອນໄຫວນີ້ ຊຶ່ງທ່ານ Geithner ກ່າວວ່າ ພວກເຮົາຂໍຍ້ອງຍໍສັນເສີນຍີ່ປຸ່ນຫລາຍ ທີ່ສຸດ ທີ່ໄດ້ຢືນຢັດຢູ່ກັບສະຫະລັດ ແລະປະຊາຄົມໂລກ ໃນການສະໜັບສະໜຸນວັດຖຸ ປະສົງຍຸທະສາດສໍາຄັນທີ່ສຸດນີ້ ທ່ານ ໄກ້ທ໌ເນີ ພວມຢູ່ໃນລະຫວ່າງການເດີນທາງຢ້ຽມຢາມຈີນແລະຍີ່ປຸ່ນເປັນເວລາສາມ ວັນ ຊຶ່ງການຢ້ຽມຢາມຂອງທ່ານ ໄກ້ທ໌ເນີ ຄັ້ງນີ້ ກໍເພື່ອຄໍ້າປະກັນການສະໜັບສະໜຸນ ຈາກນານາຊາດສໍາລັບການລົງໂທດຕ່າງໆຂອງສະຫະລັດ ທີ່ຫ້າມພວກທະນາຄານຕ່າງ ປະເທດບໍ່ໃຫ້ປະກອບທຸລະກິດການເງິນກັບທະນາຄານກາງຂອງອິຣ່ານ ທີ່ກຳກັບນຳ ການຊື້ນໍ້າມັນໂດຍສ່ວນໃຫຍ່ໃນອິຣ່ານ ຈາກພວກຕະຫລາດການເງິນສະຫະລັດນັ້ນ